CELEX: 62018TN0671
Language: sl
Date: 2018-11-15 00:00:00
Title: Zadeva T-671/18: Tožba, vložena 15. novembra 2018 – ZU/Komisija

14.1.2019   
            
            
               SL
            
            
               Uradni list Evropske unije
            
            
               C 16/58
            
         
      Tožba, vložena 15. novembra 2018 – ZU/Komisija
      (Zadeva T-671/18)
      (2019/C 16/70)
      Jezik postopka: angleščina
      
         Stranki
      
      
         Tožeča stranka: ZU (zastopnik: C. Bernard-Glanz, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep vodje oddelka za načrtovanje poklicne poti in mobilnost v Direktoratu HR.B Generalnega direktorata za človeške vire (v nadaljevanju: DG HR) pri Komisiji, sprejet 12. oktobra 2018, o premestitvi tožeče stranke nazaj v DG OLAF razglasi za ničen;
               
            
                  —
               
               
                  sklep vodje oddelka 4 Administrativnega centra za kadrovske zadeve v Direktoratu HR.AMC pri DG HR Komisije, sprejet 29. oktobra 2018, o začasni določitvi datuma začetka opravljanja njenih nalog na 1. december 2018 razglasi za ničen;
               
            
                  —
               
               
                  skupaj z zgoraj navedenim, če je potrebno, razglasi za ničen sklep organa za imenovanja, ki bo šele sprejet, o zavrnitvi pritožbe tožeče stranke;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: nezadostna preglednost postopka premestitve, kršitev člena 25 Kadrovskih predpisov in neobstoj obrazložitve, kršitev pravice tožeče stranke do obrambe pred prisilno premestitvijo in kršitev člena 41 Listine Evropske unije o temeljnih pravicah ter pravice do izjave.
               
            
                  2.
               
               
                  Drugi tožbeni razlog: očitna napaka pri presoji interesa službe in kršitev načela dobrega upravljanja.
               
            
                  3.
               
               
                  Tretji tožbeni razlog: opustitev ključnih elementov proti takojšnji premestitvi tožeče stranke v OLAF, kršitev načela dobrega upravljanja in neupoštevanje zaščite žvižgačev v skladu s členom 22a Kadrovskih predpisov.
               
            
                  4.
               
               
                  Četrti tožbeni razlog: kršitev dolžnosti skrbnega ravnanja.
               
            
                  5.
               
               
                  Peti tožbeni razlog: zloraba pooblastil.